На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о првом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021) и предлога Службе за буџет, финансије и пореску администрацију број 400-681/21-IV/01 од 09.09.2021. године,

Општинско веће општине Гаџин Хан на седници одржаној 10.септембра 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2021. годину (“Службени лист града Ниша” број 116/2020, 77/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства у износу од **1.047.000,00** динара (милиончетрдесетседамхиљададинара) Општинској управи општине Гаџин Хан за трошкове техничке подршке.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 54**

**Економска класификација 423599 – Остале стручне услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 425100-Текуће поправке и одржавање нису планирана средства за ове намене.

Уговорна привредна комора за развој социјалног предузетништва и друштвено одговорног пословања Б2Б и Општина Гаџин Хан 22.12.2020.године закључиле су Споразум о сарадњи број 55-654/20-I. Сврха споразума је сарадња на спровођењу програма „Подршка Европске уније социјалном становању и активној инклузији“. Чланом 14 Споразума дефинисана је обавеза општине да на име накнаде за пружене услуге техничке подршке за израду пројектне апликације плати Комори 3-5% од вредности Програма. Уговорено је плаћање у две рате. Прва рата у износу од 70.000,00 динара плаћена је 30.12.2020. године, док ће износ друге рате бити дефинисан анексом Споразума по одобрењу пројектног предлога.

Општина Гаџин Хан и Канцеларија Уједињених нација за пројектне услуге-УНОПС 02.07.2021.године закључиле су Уговор о донацији за пројекат Дотојанствен просперитет-ми смо заједно број 55-400-361/21-I. Након закључења Уговора а у складу са Чланом 14. Споразума о сарадњи број 55-654/20-I припремљен је Нацрт анекса споразума и Чланом 4 дефинисано је да општина Гаџин Хан Уговорној привредној комори за развој социјалног предузетништва и друштвено одговорног пословања Б2Б исплати износ од 5% укупне вредности пројекта. Укупна вредност пројекта Достојанствен просперитет-ми смо заједно је 223.000,00 америчких долара или 22.331.777,5 динара према званичном средњем курсу Народне банке Србије на дан 13.08.2021.године када је припремљен Нацрт споразума. Уговорени бруто износ од 5% укупне вредности пројекта је 1.116.588,875 динара, умањен за износ од 70.000,00 динара авансне уплате од 30.12.2020.године тако да је укупна обавеза општине по Нацрту споразума 1.046.588,875 динара.

Обзиром да Одлуком о првом ребалансу буџета општине Гаџин Хан за 2021.годину средства за ове намене нису планирана, средства се издвајају из текуће буџетске резерве.

Број: 06-400-503/21-III

У Гаџином Хану, 10.09.2021. године

ПРЕДСЕДНИК

ОПШТИНСКОГ ВЕЋА

Милисав Филиповић